# Suzanne Lenglen

Suzanne Lenglen|   |
| Biografía |
| Nacemento | (fr) Suzanne Rachel Flore Lenglen  24 de maio de 1899  16º distrito de París
 |
| Morte | 4 de xullo de 1938  (39 anos) 16º distrito de París
 |
| Causa da morte | leucemia Anemia perniciosa  |
| Lugar de sepultura | Saint-Ouen Cemetery (en)   |
| Lateralidade | destro  |
| Actividade |
| Ocupación | tenista  |
| Período de actividade | agosto de 1926  -  |
| Nacionalidade deportiva | Francia  |
| Deporte | tenis  |
| Disciplina deportiva | tenis individual  |
| Man de xogo | destro  |
|

|  |  |  |  |
| --- | --- | --- | --- |
| Modalidade | **Partido de tenis**  |  | **Récord persoal** |
| Tenis individual |   |
81  |  |
| *Hall of fame* |
Info HOF  |

 |
| Participou en |
|  |
| 1920 | tennis at the 1920 Summer Olympics – women's singles (en)   (medalla de ouro olímpica) |
| 1920 | tennis at the 1920 Summer Olympics – women's doubles (en)   (medalla de bronce olímpica) |
| 1920 | tennis at the 1920 Summer Olympics – mixed doubles (en)   (medalla de ouro olímpica)  |
|  |
| Premios |
| * (1921)  prix Monique-Berlioux (en)
* International Tennis Hall of Fame
 |
|

---

 |
| Descrito pola fonte | Great Women Athletes of the 20th Century (en)   |
|      |

**Suzanne Rachel Flore Lenglen**, nada en París o 24 de maio de 1899 e finada na mesma cidade o 4 de xullo de 1938, foi unha tenista francesa, campioa olímpica, que obtivo 31 títulos de Grand Slam, doce deles individuais. Foi a primeira muller en converterse en tenista profesional. Dominou o tenis feminino entre 1919 e 1926. Alcumada "a divina" pola prensa francesa, está considerada a primeira gran diva e campioa do tenis feminino, deporte en que rompeu barreiras cun xogo apaixonado. Negociou co deseñador Jean Patou a confección da súa roupa deportiva e en 1921 revolucionou o vestiario do tenis xogando cos brazos descubertos e con saias un pouco por debaixo dos xeonllos.

## Traxectoria

Aos 14 anos xogou a súa primeira final dun grande aberto de tenis. Perdeu a final en 1914 mais meses despois converteuse na tenista máis nova en gañar un grande aberto ao conquistar o Campionato Mundial de Pista Dura, marca aínda vixente. Gañou seis torneos de Wimbledon entre 1919 e 1925 e seis Roland Garros entre 1920 e 1926. Foi ademais autora de varios libros sobre tenis.

En xuño de 1938 foi diagnosticada con leucemia e só tres semanas despois quedou cega. A principios de xullo, a prensa francesa anunciou que Lenglen estaba extremadamente fatigada e faleceu poucos días despois de anemia perniciosa. Foi enterrada no Cimetière de Saint-Ouen en Saint-Ouen, nas proximidades de París.

## Palmarés

Durante a súa carreira, Lenglen gañou 81 títulos individuais, sete dos cales os conseguiu sen perder ningún xogo, 73 títulos en dobres e 8 títulos en dobres mixtos. Mantense como a única xogadora en gañar os títulos de Wimbledon en individuais, dobres e dobres mixtos no mesmo ano (1920, 1922 e 1925).

O número total de Grand Slam gañados é de 31, aínda que os títulos obtidos no Campionato de Francia non se contabilizan sempre porque o torneo non estivo aberto a todos os xogadores ata 1925. De aí que algunhas fontes acrediten só 21 títulos.

### Títulos individuais de Grand Slam

| Ano | Torneo | Opoñente na final | Marcador |
| --- | --- | --- | --- |
| 1914 | World Hard Court Championships |  Germaine Golding | 6-3, 6-2 |
| 1919 | Wimbledon |  Dorothea Douglass | 10-8, 4-6, 9-7 |
| 1920 | Wimbledon (2)  |  Dorothea Douglass | 6-3, 6-0 |
| 1921 | World Hard Court Championships (2)  |  Molla Bjurstedt Mallory | 6-2, 6-3 |
| 1921 | Wimbledon (3)  |  Elizabeth Ryan | 6-2, 6-0 |
| 1922 | World Hard Court Championships (3)  |  Elizabeth Ryan | 6-3, 6-2 |
| 1922 | Wimbledon (4)  |  Molla Bjurstedt Mallory | 6-2, 6-0 |
| 1923 | World Hard Court Championships (4)  |  Kathleen McKane Godfree | 6-2, 6-3 |
| 1923 | Wimbledon (5) |  Kathleen McKane Godfree | 6-2, 6-2 |
| 1925 | Roland Garros (5)  |  Kathleen McKane Godfree | 6-1, 6-2 |
| 1925 | Wimbledon (6)  |  Joan Fry Lakeman | 6-2, 6-0 |
| 1926 | Roland Garros (6)  |  Mary Browne | 6-1, 6-0 |

| Torneo | 1914 | 1915 | 1916 | 1917 | 1918 | 1919 | 1920 | 1921 | 1922 | 1923 | 1924 | 1925 | 1926 | GJ total |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Australia | NC | NC | NC | NC | NC | NC | NC | NC | A | A | A | A | A | **0 / 0** |
| Roland Garros1 | **C** | NC | NC | NC | NC | NC | 1R | **C** | **C** | **C** | NC | **C** | **C** | **6 / 7** |
| Wimbledon | A | NC | NC | NC | NC | **C** | **C** | **C** | **C** | **C** | SF | **C** | 3R | **6 / 8** |
| Estados Unidos | A | A | A | A | A | A | A | 2R | A | A | A | A | A | **0 / 1** |
| GX por ano | 1 / 1 | 0 / 0 | 0 / 0 | 0 / 0 | 0 / 0 | 1 / 1 | 1 / 2 | 2 / 3 | 2 / 2 | 2 / 2 | 0 / 1 | 2 / 2 | 1 / 2 | **12 / 16** |

C = Campioa. SF = Semifinal. 3R = 3.ª rolda. 2R = 2.ª rolda. 1R = 1.ª rolda
NC = non celebrado.
A = Ausente, non participou.
GX = Torneos gañados / Torneos xogados

## Recoñecementos póstumos

* En 1997 a segunda pista do estadio Roland Garros, onde se xoga o Aberto de Francia, pasou a denominarse "Pista Suzanne Lenglen" na súa honra.
* Catro anos despois, a Federación Francesa de Tenis organizou a primeira Copa Suzanne Lenglen para mulleres de máis de 35 anos. Se ben primeiro se levou a cabo en Francia, este evento dispútase nun país diferente cada ano.
* Lenglen foi incluída no Salón da Fama do Tenis Internacional en 1978.
* O 24 de maio de 2016 Google dedicoulle un doodle o día en que cumpriría 117 anos argumentando que "ela rompeu barreiras a través do seu xogo apaixonado, vestimenta pouco tradicional e a súa postura en contra das formalidades do deporte. Coa influencia de Lenglen o tenis feminino obtivo a atención que merecía e converteuse nun deporte non só para algúns, senón para todos".

## Notas

## Véxase tamén

### Bibliografía

* *La Méthode d'initiation au tennis de Suzanne Lenglen* por Jean Tillier, Féderation française de lawn tennis. Gallimard 1942